**Кыргыз Республикасынын 2022-жылга республикалык**

**бюджети жана 2023-2024-жылдарга болжолу жөнүндө**

2021-жылдын 22-декабрында Кыргыз Республикасынын Жогорку

Кеңеши тарабынан кабыл алынган

**1-берене**

1. Кыргыз Республикасынын 2022-жылга республикалык бюджети кирешелер боюнча 282 112 890,6 миң сом суммасында жана чыгашалар боюнча 291 234 571,0 миң сом суммасында 1-тиркемеге ылайык бекитилсин.
2. Кыргыз Республикасынын 2022-жылга республикалык бюджетинин тартыштыгынын чектелген өлчөмү 9 121 680,4 миң сом суммасында 1-тиркемеге ылайык белгиленсин.
3. Кыргыз Республикасынын 2022-жылга республикалык бюджетинин тартыштыгынын чектелген өлчөмүн жабууга тышкы жана ички каржылоо булактарынан 9 121 680,4 миң сом суммасындагы каражат 1-тиркемеге ылайык жумшалсын.

**2-берене**

1. Кыргыз Республикасынын 2022-2024-жылдарга консолидацияланган бюджетинин болжолу 2-тиркемеге ылайык жактырылсын.
2. Кыргыз Республикасынын 2023-2024-жылдарга республикалык бюджетинин негизги көрсөткүчтөрүнүн төмөнкү болжолу жактырылсын:
3. 2023-жылга кирешелер боюнча болжол – 295 853 377,0 миң сом суммасында, 2024-жылга – 312 163 485,8 миң сом суммасында;
4. 2023-жылга чыгашалар боюнча болжол – 303 530 378,9 миң сом суммасында, 2024-жылга – 303 858 292,0 миң сом суммасында;
5. Кыргыз Республикасынын 2023-жылга республикалык бюджетинин тартыштыгынын болжолу – 7 677 001,9 миң сом суммасында;
6. Кыргыз Республикасынын 2024-жылга республикалык бюджетинин ашымынын болжолу – 8 305 193,8 миң сом суммасында.
7. Кыргыз Республикасынын Министрлер Кабинети 2023-2024-жылдарга жактырылган Кыргыз Республикасынын республикалык бюджетинин болжолдуу көрсөткүчтөрүнүн, аларды ар бир конкреттүү мезгилге кабыл алууда тактоо жүргүзүүгө укуктуу.

**3-берене**

Кыргыз Республикасынын 2022-2024-жылдарга республикалык бюджетинин киреше бөлүгү 3 жана 3-1-тиркемелерге ылайык булактар боюнча түшүүлөрдүн эсебинен түзүлсүн.

**4-берене**

Кыргыз Республикасынын 2022-2024-жылдарга республикалык бюджетинин чыгашаларды каржылоого каражаттар 4, 5 жана 6-тиркемелерге ылайык белгиленсин.

**5-берене**

1. Мамлекеттик инвестициялар боюнча 2022-2024-жылдарга чыгашалар   
   7-тиркемеге ылайык белгиленсин.
2. Капиталдык салымдарды каржылоого 2022-жылы бөлүнгөн каражаттардын көлөмү 3 000 000,0 миң сом суммада бекитилсин жана аларды жана мурдагы мезгилде каралган объекттердин курулушун аяктоого, ошондой эле 2022-жылга түзүлгөн тизмекте бекитилген объекттерди алардын артыкчылыктуулуктарына эске алуу менен курууга, реконструкциялоого жумшалсын.
3. Кыргыз Республикасынын Финансы министрлигине караштуу Финансы-кредиттик фондго мамлекеттик ипотекалык сертификаттарына ылайык табигый кырсыктардан жабыр тарткандарга берилүүчү бюджеттик каражаттарды төлөөгө   
   150 000,0 миң сом жумшалсын.
4. Дем берүүчү (үлүштүк) гранттарды каржылоого бөлүнгөн каражаттардын көлөмү 2022-жылы – 600 000,0 миң сом, 2023-жылы – 600 000,0 миң сом,   
   2024-жылы – 1 000 000,0 миң сом суммасында бекитилсин. Республикалык бюджеттен дотацияларды алуучу жергиликтүү өз алдынча башкаруу органдарына дем берүүчү (үлүштүк) гранттарды каржылоонун артыкчылыктуулугу белгиленсин.

**6-берене**

1. Корголгон беренелер (эмгек акы, Кыргыз Республикасынын Министрлер Кабинетине караштуу Социалдык фондго төгүмдөр, медикаменттерди жана медициналык багыттагы буюмдарды сатып алуу, тамак-аш продуктуларын сатып алуу, социалдык камсыз кылуу боюнча жөлөкпулдар, калкка социалдык жардам боюнча жөлөкпулдар, стипендиялар), ошондой эле мамлекеттик карыз милдеттенмелери жана мамлекеттик башкаруу секторунун башка бирдиктерине учурдагы гранттар (Кыргыз Республикасынын Министрлер Кабинетине караштуу Социалдык фондго жана Кыргыз Республикасынын Саламаттык сактоо министрлигине караштуу Милдеттүү медициналык камсыздандыруу фондуна трансферттер) боюнча чыгашаларды каржылоо биринчи кезектеги тартипте жүргүзүлсүн.
2. 11-1-тиркемеде каралган пилоттук министрликтерди кошпогондо, алардын штаттык санынын өзгөрүшүнө түрткү берген ченемдик укуктук актылардын кабыл алынышы менен бюджеттик мекемелерде бош орундардын түзүлгөндүгүнө байланыштуу корголгон беренелерге каралган суммаларды азайтууга жол берилет.
3. Ушул Мыйзамга ылайык корголгон беренелер боюнча өздүк чыгашаларды толугу менен камсыз кылуу жоопкерчилиги министрликтердин, мамлекеттик комитеттердин, административдик ведомстволордун жана башка мамлекеттик органдардын жетекчилерине жүктөлсүн.
4. Жергиликтүү өз алдынча башкаруу органдарына 2022-2024-жылдарга жергиликтүү бюджеттердин чыгашаларын каржылоону биринчи кезектеги тартипте корголгон беренелер жана коммуналдык кызмат көрсөтүүлөр боюнча жүзөгө ашыруу сунушталсын.
5. Кыргыз Республикасынын Министрлер Кабинетинин чечимдерине ылайык министрликтерге, мамлекеттик комитеттерге, административдик ведомстволорго жана башка мамлекеттик органдарга өнүктүрүү фонддорун түзүүгө жана акы төлөнүүчү кызмат көрсөтүүлөрдүн жана башка булактардын эсебинен кызматкерлерди материалдык сыйлоого уруксат берилсин.

**7-берене**

Кыргыз Республикасынын Министрлер Кабинети тийиштүү органдар тарабынан кабыл алынган ченемдик укуктук актыларга, ошондой эле түзүмдүк өзгөрүүлөргө, өндүрүштүн (жумуштардын, кызмат көрсөтүүлөрдүн) көлөмдөрүнүн, баалардын деңгээлинин өзгөрүшүнө ылайык жергиликтүү өз алдынча башкаруу органдарынын бюджеттери менен республикалык бюджеттин өз ара эсептерине тактоолорду киргизүүгө укуктуу.

**8-берене**

1. Кыргыз Республикасынын республикалык бюджети боюнча жүгүртүүчү кассалык накталай акча 2022-жылдын 1-январына карата 500 000,0 миң сомдон кем эмес суммада белгиленсин.
2. Бир кредитордун алдында мамлекеттик тышкы карыздын жалпы суммасынан 50 пайыздан ашык эмес карыздын топтолушуна сандык чектөө белгиленсин.

**9-берене**

1. Мурда облустардын бюджетинде турган мекемелерди Кыргыз Республикасынын республикалык бюджетинен 2022-2024-жылдарга каржылоо   
8-тиркемеге ылайык жүргүзүлсүн.

2. Мурда облустардын бюджетинде турган мекемелерди Кыргыз Республикасынын республикалык бюджетинен 2022-2024-жылдарга каржылоо суммасынын болжолу 8-1 жана 8-2-тиркемелерге ылайык жүргүзүлсүн.

**10-берене**

1. жалпы мамлекеттик кирешелерден чегерүүлөрдүн 2022-2024-жылдарга төмөнкүдөй ченемдери белгиленсин:
2. салык агенттери төлөөчү киреше салыгы – шаарлардын жана айыл аймактарынын жергиликтүү бюджеттерине 100 пайыз өлчөмүндө;
3. сатуулардын салыгы – республикалык бюджетке 100 пайыз өлчөмүндө;
4. ыктыярдуу патенттин негизиндеги салык, милдеттүү патенттин негизиндеги салык, бирдиктүү салык, салык салуунун жөнөкөйлөтүлгөн тутуму боюнча чекене сатуудан алынуучу салык – шаарлардын, айыл аймактарынын жергиликтүү бюджеттерине 100 пайыз өлчөмүндө;
5. жер казынасын пайдаланганы үчүн салык (роялти), стратегиялык пайдалуу кендерди (алтын, мунай зат, газ) кошпогондо – кендерди иштеп чыгуу жери боюнча шаарлардын, айыл аймактарынын жергиликтүү бюджеттерине 50 пайыз өлчөмүндө,   
   республикалык бюджетке 50 пайыз өлчөмүндө;
6. жер казынасын пайдаланганы үчүн салык (бонус) – республикалык бюджетке 100 пайыз өлчөмүндө;
7. жер казынасын пайдалануу укугун бергени үчүн жыйым – кендерди иштеп чыгуу жери боюнча шаарлардын жана айыл аймактарынын жергиликтүү бюджеттерине 7 пайыз өлчөмүндө, республикалык бюджетке 93 пайыз өлчөмүндө;
8. жергиликтүү маанидеги инфратүзүмдү өнүктүрүүгө жана күтүүгө чегерүү –кендерди иштеп чыгуу жери боюнча шаарлардын жана айыл аймактарынын жергиликтүү бюджеттерине 20 пайыз өлчөмүндө, республикалык бюджетке 80 пайыз өлчөмүндө.
9. Жалпы мамлекеттик кирешелердин пландан ашык келип түшүү суммаларын республикалык жана жергиликтүү бюджеттердин ортосунда бөлүштүрүү кирешенин ар бир түрү боюнча чегерүүлөрдүн бекитилген ченемдерине ылайык жүргүзүлөт.
10. Жергиликтүү бюджеттердин кирешелери башка деңгээлдеги бюджетке алынууга жатпайт.

**11-берене**

1. Кыргыз Республикасынын 2022-жылга республикалык бюджетинен жергиликтүү бюджеттер үчүн теңдөөчү трансферттеринин өлчөмдөрү чыгашалардын  
   1 423 225,3 миң сом жалпы суммасында 10-тиркемеге ылайык бекитилсин.
2. Кыргыз Республикасынын 2023-2024-жылдарга республикалык бюджетинен теңдөөчү трансферттердин өлчөмдөрүнүн болжолу 10-тиркемеге ылайык жактырылсын.
3. Жергиликтүү өз алдынча башкаруу органдары теңдөөчү трансферттерди биринчи кезектеги тартипте корголгон беренелер жана коммуналдык кызмат көрсөтүүлөр (электр энергиясынын кошпогондо) боюнча чыгашаларды каржылоого багыттасын.
4. Республикалык бюджеттен теңдөөчү трансферттердин эсебинен коммуналдык кызмат көрсөтүүлөр (электр энергиясынын кошпогондо) боюнча чыгашаларды толук каржылоо үчүн жергиликтүү өз алдынча башкаруу органдары жоопкерчиликтүү болот.
5. Мыйзамдарда каралган ыйгарым укуктардын чегинде жергиликтүү бюджеттердин кирешелери көбөйгөн учурда кийинки үч жылга теңдөөчү трансферттердин өлчөмү азайтылууга жатпайт.

**12-берене**

1. Республикалык бюджетте региондорду өнүктүрүү фонддорун каржылоого Кыргыз Республикасынын Президентинин Ош, Баткен облустарындагы ыйгарым укуктуу өкүлчүлүктөрүнө 100 000,0 миң сом жана жергиликтүү мамлекеттик администрацияларга 819 400,0 миң сом суммасында каражат каралсын.
2. Региондорду өнүктүрүү фонддоруна жиберилген республикалык бюджеттин каражаттарын максаттуу пайдалануу үчүн Кыргыз Республикасынын Президентинин Ош, Баткен облустарындагы ыйгарым укуктуу өкүлдөрүнүн жана жергиликтүү мамлекеттик администрацияларынын башчылары жоопкерчилик тартышат.

**13-берене**

1. Райондук маанидеги шаарлардын жана айыл аймактарынын электр энергиясынын чыгашаларын каржылоого жергиликтүү мамлекеттик администрациялар үчүн республикалык бюджетте 802 400,0 миң сом суммасында каражат каралсын.
2. Жергиликтүү мамлекеттик администрациялар райондук маанидеги шаарлардын жана айыл аймактарынын электр энергиясынын чыгашаларын каржылоону электр энергиясын керектөөнүн бекитилген лимитине ылайык жүргүзсүн.
3. Райондук маанидеги шаарлардын жана айыл аймактарынын электр энергиясынын чыгашаларын республикалык бюджеттен максаттуу каржылоо үчүн жергиликтүү мамлекеттик администрация башчылары жоопкерчилик тартышат.

**14-берене**

Жергиликтүү өз алдынча башкаруу органдары тарабынан мурда алынган бюджеттик ссудалардын жана кредиттердин суммасын 2022-2024-жылдарда жергиликтүү бюджеттерден республикалык бюджетке кайтаруу 9-тиркемеге ылайык камсыз кылынсын.

**15-берене**

Эң аз эмгек акынын өлчөмү 2022-жылга – 2 200,0 сом, 2023-жылга – 2 337,0 сом, 2024-жылга – 2 460,0 сом суммасында белгиленсин.

**16-берене**

1. Бюджеттик мекемелер, чарба субъекттери жана жергиликтүү өз алдынча башкаруу органдары тарабынан максаттуу багыты боюнча пайдаланылбаган Кыргыз Республикасынын республикалык бюджетинин каражаттары тиешелүү бюджеттерге өндүрүлүп алынсын.

2. Кыргыз Республикасынын Бюджеттик кодексинин 105-беренесинин   
4-пунктунда каралган ченемдерди жана Кыргыз Республикасынын чегинен тышкары жайгашкан бюджеттик мекемелерди, ошондой эле Кыргыз Республикасынын Эмгек, социалдык камсыздоо жана миграция министрлигинин протездик-ортопедиялык буюмдар республикалык мекемесин кошпогондо, мамлекеттик органдар жана жергиликтүү өз алдынча башкаруу органдары, мамлекеттик органдар жана жергиликтүү өз алдынча башкаруу органдары тарабынан түзүлгөн мекемелер казыналыктын тутумунан тышкары бардык эсептерди жапсын.

3. Көрсөтүлгөн ченемдер бузулганда бюджеттик мекемелердин жетекчилери Кыргыз Республикасынын мыйзамдарына ылайык жоопкерчиликке тартылат.

**17-берене**

1. Учурдагы жылы кабыл алынган ченемдик укуктук актылар боюнча кошумча финансы ресурстарын талап кылган чыгашалар Кыргыз Республикасынын кийинки жылдагы республикалык бюджетинде каралсын.
2. Бюджеттик мекемелерге ушул Мыйзамга тиешелүү өзгөртүүлөр киргизилгенге чейин жылдын башында атайын эсептерде топтолгон каражаттардын калдыгын пайдаланууга уруксат берилсин.

**18-берене**

Сот органдарынын чечимдери боюнча жеке жана юридикалык жактарга аткаруу барагы боюнча төлөмдөр тийиштүү министрликтердин, мамлекеттик комитеттердин, административдик ведомстволордун жана мамлекеттик бийликтин башка органдарынын каражаттарынын эсебинен жүзөгө ашырылсын.

**19-берене**

1. Министрликтердин, мамлекеттик комитеттердин жана административдик ведомстволордун 2022-2024-жылдарга программалык бюджети 11-тиркемеге ылайык жактырылсын.
2. Министрликтер, мамлекеттик комитеттер жана административдик ведомстволор бюджеттик программалар жана бюджеттик чаралар боюнча натыйжалуулук индикаторуна жетүү жөнүндө жарым жылдык жана жылдык отчетторду Кыргыз Республикасынын Финансы министрлигине 11-тиркемеге ылайык беришсин.
3. Кыргыз Республикасынын Финансы министрлигине айрым бюджеттик мекемелерде натыйжага багытталган бюджеттештирүүнү пилоттоштурууну демилгелөө укугу берилсин.

**20-берене**

1. Пилоттук министрликтердин 2022-2024-жылдарга программалык бюджеттери жана натыйжалуулук индикаторлорунун максаттуу багыттары 11-1-тиркемеге ылайык бекитилсин.
2. Пилоттук министрликтердин жетекчилерине укук берилсин:
3. 11-1-тиркемеде каралган мамлекеттик органдын бюджеттик программаларын эске алуу менен, чектүү штаттык сандын алкагында зарыл штаттык бирдиктердин түзүмүн жана санын өз алдынча аныктоого;
4. 11-1-тиркемеде каралган программалык бюджеттерди ишке ашыруунун жүрүшүндө бошотулган акча каражаттарын пайдаланууга:

- 11-1-тиркемеде каралган башка программаларды ишке ашырууга айрым бюджеттик программалар боюнча каралган каражаттарды үнөмдөөдөн;

- бош кызмат орундардын болушуна жана штаттык бирдиктерди оптималдаштыруудан пайда болгон үнөмдөөнү мамлекеттик органдардын эмгек акы фондунун чегинде, ушул берененин 3-бөлүгүнө ылайык талаптарды сактоодо кызматчыларга жана кызматкерлерге эмгек акыга коэффициентти (же кызматтык маянага үстөктү) белгилөөгө багыттоого.

1. Пилоттук министрликтер программалык бюджеттерди аткарууда төмөнкү талаптардын сакталышын камсыз кылсын:
2. Кыргыз Республикасынын Министрлер Кабинетине жана Кыргыз Республикасынын Финансы министрлигине ушул Мыйзам күчүнө киргенден кийин 10 жумушчу күндүн ичинде бюджеттик программалар жана бюджеттик чаралар боюнча натыйжалуулук индикаторлорунун жарым жылдык пландык маанилерин берүүнү;
3. бюджеттик программалар жана бюджеттик чаралар боюнча натыйжалуулук индикаторлорунун жарым жылдык жана жылдык пландык маанилерине жетүүнү;
4. Кыргыз Республикасынын Министрлер Кабинетине жана Кыргыз Республикасынын Финансы министрлигине жарым жылдык жана жылдык негизде бюджеттик программалар жана бюджеттик чаралар боюнча натыйжалуулук индикаторлоруна жетүү жөнүндө отчетторду берүүнү.
5. Ушул берененин 2-бөлүгүнүн 2-пунктуна ылайык акча каражаттары   
   2022-жыл үчүн бюджеттик программалар жана бюджеттик чаралар боюнча натыйжалуулук индикаторлорунун жарым жылдык жана жылдык пландык маанилерине жетүүнүн жыйынтыгы боюнча пилоттук министрликтин 2023-жылдагы бюджетинде каралат.
6. Кыргыз Республикасынын Министрлер Кабинети укуктуу:
7. бюджеттик программалар жана бюджеттик чаралар боюнча жарым жылдык пландык натыйжалуулук индикаторлоруна жетишилген учурда пилоттук министрликтин бюджеттик сметасын көбөйтүүгө;
8. бюджеттик программалар жана бюджеттик чаралар боюнча жарым жылдык пландык натыйжалуулук индикаторлоруна жетишилбеген учурда пилоттук министрликтин бюджеттик сметасын азайтууга.

Бул беренеге ылайык пилоттук министрликтин бюджеттик сметасын көбөйтүү жана азайтуу 5 пайыздан ашпайт.

**21-берене**

1. Ушул Мыйзамга жылына эки жолудан көп эмес өзгөртүүлөрдү киргизүүнү караган бюджеттик жөнгө салуу жөнүндө мыйзамдардын жоболорун аткаруу камсыз кылынсын. Мында биринчи өзгөртүү учурдагы бюджеттик жылдын   
   1-июнунан кечиктирилбестен Кыргыз Республикасынын Жогорку Кеңешинин кароосуна киргизилүүгө тийиш.
2. Кыргыз Республикасынын аймагында өзгөчө абал жана өзгөчө кырдаал киргизилген мезгилде Кыргыз Республикасынын Министрлер Кабинети ушул Мыйзамга өзгөртүүлөр киргизилгенге чейин бекитилген бюджеттин алкагында Кыргыз Республикасынын Министрлер Кабинетинин тийиштүү чечимин кабыл алуу аркылуу бюджеттик каражаттарды башкы тескөөчүлөр арасында бюджеттик каражаттарды кайра бөлүштүрүүгө укуктуу экендиги белгиленсин.
3. Кыргыз Республикасынын Министрлер Кабинети бюджеттин ушул көрсөткүчтөрүнүн алкагында Кыргыз Республикасынын Министрлер Кабинетинин түзүмүнүн учурдагы өзгөрүшүнө ылайык бюджеттик каражаттардын башкы тескөөчүлөрүнүн сметалык дайындоолоруна өзгөртүүлөрдү киргизүүгө укуктуу

**22-берене**

Ушул Мыйзам расмий жарыяланууга тийиш жана 2022-жылдын   
1-январынан тартып күчүнө кирет.

**Кыргыз Республикасынын**

**Президенти С.Н. Жапаров**