\\172.24.5.75\elex\elexdb\ea6b2efbdd4255a9f1b3bbc6399b58f4\f7fdffd0831dbb6a192c8af24a3539af

**PARLAMENTUL REPUBLICII MOLDOVA**

**L E G E**

**cu privire la modificarea articolului 10 din Legea**

**bugetului de stat pentru anul 2019 nr.303/2018**

**nr. 14  din  15.02.2019**

*(în vigoare 01.01.2019)*

Monitorul Oficial al R. Moldova nr. 59-65 art. 124 din 22.02.2019

\* \* \*

Prezenta lege organică este adoptată în temeiul art.1061 din Constituţie, prin angajarea răspunderii Guvernului faţă de Parlament.

**Art.I.** – Articolul 10 alineatul (2) din Legea bugetului de stat pentru anul 2019 nr.303/2018 (Monitorul Oficial al Republicii Moldova, 2018, nr.504–511, art.842) se modifică după cum urmează:

liniuţa a patra se completează în final cu textul “ , cu excepţia directorilor (şefilor) instituţiilor de învăţămînt general şi profesional tehnic, pentru care valoarea de referinţă este de 1800 de lei”;

după liniuţa a cincea se introduc trei liniuţe noi cu următorul cuprins:

“– în mărime de 1600 de lei – pentru corpul de ofiţeri din Inspectoratul Naţional de Patrulare al Inspectoratului General al Poliţiei al Ministerului Afacerilor Interne (cu excepţia Companiei nr.1 din cadrul Batalionului nr.1 al Brigăzii de patrulare) şi din subdiviziunile deconcentrate ale Inspectoratului General al Poliţiei, Inspectoratului General pentru Situaţii de Urgenţă şi din Departamentul Trupelor de Carabinieri ale Ministerului Afacerilor Interne;

– în mărime de 1700 de lei – pentru corpul de subofiţeri din Inspectoratul Naţional de Patrulare al Inspectoratului General al Poliţiei al Ministerului Afacerilor Interne (cu excepţia Companiei nr.1 din cadrul Batalionului nr.1 al Brigăzii de patrulare) şi din subdiviziunile deconcentrate ale Inspectoratului General al Poliţiei, Inspectoratului General pentru Situaţii de Urgenţă şi din Departamentul Trupelor de Carabinieri ale Ministerului Afacerilor Interne;

– în mărime de 1700 de lei – pentru consilierii pentru soluţionarea contestaţiilor din cadrul Agenţiei Naţionale pentru Soluţionarea Contestaţiilor (cu excepţia directorului general şi directorului general adjunct);”.

**Art.II.** – Valorile de referinţă derogatorii stabilite conform prezentei legi se vor aplica la calcularea salariilor începînd cu luna ianuarie 2019.

|  |  |
| --- | --- |
| **PREŞEDINTELE PARLAMENTULUI** | **Andrian CANDU** |
| **Nr.14. Chişinău, 15 februarie 2019.** | |